《赭衣舂》
宋代·张登辰

赭衣舂永巷，酸风起幕杵。
声声碎妾心，妾见痛隔三千里。
灞水欢迎骨肉恩，子母再见无由缘。
谁将鸩羽饮龙子，晨猎上林如意死。
妾耳纵能闻，妾目那能视。
妾口纵能言，妾足安能履。
白日改色天容愁，未央宫中桐叶秋。
堂堂丰沛龙准公，三尺造汉烹英雄。
击布归来尚无恙，预置股肱如指掌，
明知戆勃可安刘，何为存妾子母无良谋。

作者简介：张登辰，字规甫，号恕斋，东莞（今属广东）人。光济子，元吉弟。度宗咸淳九年（一二七三）领乡贡。入元不仕。有《恕斋集》，已佚。事见《粤东诗海》卷六、民国《东莞县志》卷五四《张元吉传》。今录诗四首。